CELEX: 32020D2106
Language: sk
Date: 2020-12-14 00:00:00
Title: Vykonávacie rozhodnutie Komisie (EÚ) 2020/2106 zo 14. decembra 2020 o ochranných opatreniach, ktoré prijalo Fínsko v súlade so smernicou Európskeho parlamentu a Rady 2006/42/ES s cieľom zakázať uvádzanie na trh dielenského žeriavu na zdvíhanie motora od spoločnosti Biltema Nordic Services, referenčné číslo modelu 15-371, ktorý vyrába spoločnosť Biltema Nordic Services AB a na fínsky trh distribuuje spoločnosť Biltema Suomi Oy [oznámené pod číslom C(2020) 8781] (Text s významom pre EHP)

16.12.2020   
               
               
                  SK
               
               
                  Úradný vestník Európskej únie
               
               
                  L 425/101
               
            
         VYKONÁVACIE ROZHODNUTIE KOMISIE (EÚ) 2020/2106
         zo 14. decembra 2020
         o ochranných opatreniach, ktoré prijalo Fínsko v súlade so smernicou Európskeho parlamentu a Rady 2006/42/ES s cieľom zakázať uvádzanie na trh dielenského žeriavu na zdvíhanie motora od spoločnosti Biltema Nordic Services, referenčné číslo modelu 15-371, ktorý vyrába spoločnosť Biltema Nordic Services AB a na fínsky trh distribuuje spoločnosť Biltema Suomi Oy
         
            
               [oznámené pod číslom C(2020) 8781]
            
         
         (Text s významom pre EHP)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na smernicu Európskeho parlamentu a Rady 2006/42/ES zo 17. mája 2006 o strojových zariadeniach a o zmene a doplnení smernice 95/16/ES (1), a najmä na jej článok 11 ods. 3 druhý pododsek,
         keďže:
         
                     (1)
                  
                  
                     Fínsko 20. marca 2019 informovalo Komisiu o svojom ochrannom opatrení zo 6. februára 2019 prijatom v súlade s článkom 11 ods. 1 smernice 2006/42/ES, ktorým sa zakazuje uvádzať na trh dielenský žeriav na zdvíhanie motora od spoločnosti Biltema Nordic Services, referenčné číslo modelu 15-371, ktorý vyrába spoločnosť Biltema Nordic Services AB, Gamisonsgatan 26, 25466 Helsingborg, Švédsko (ďalej len „výrobca“) a na fínsky trh distribuuje spoločnosť Biltema Suomi Oy, Aftonrådevägen 2, 00750 Helsingfors, Fínsko.
                  
               
                     (2)
                  
                  
                     Fínsko prijalo toto opatrenie, pretože usúdilo, že dielenský žeriav na zdvíhanie motora nespĺňa viaceré základné požiadavky na bezpečnosť a ochranu zdravia stanovené v nasledujúcich oddieloch prílohy I k smernici 2006/42/ES:
                  
               
                     (3)
                  
                  
                     Fínsko konkrétne uviedlo tieto skutočnosti:
                  
               
                     (4)
                  
                  
                     Žeriav nie je mechanicky pevný, čo je v rozpore so základnými požiadavkami na bezpečnosť a ochranu zdravia týkajúcimi sa mechanickej pevnosti, ktoré sú uvedené v bode 4.1.2.3 prílohy I k smernici 2006/42/ES.
                  
               
                     (5)
                  
                  
                     Žeriav nie je stabilný a ťažko sa presúva, čo je v rozpore so základnými požiadavkami na bezpečnosť a ochranu zdravia, pokiaľ ide o riziko straty stability, ktoré sú uvedené v bode 1.3.1, a riziká spôsobené nestabilitou, ktoré sú uvedené v bode 4.1.2.1 prílohy I k smernici 2006/42/ES.
                  
               
                     (6)
                  
                  
                     V návode na inštaláciu sú chyby, pokiaľ ide o pripojenie kolies, a chyby sú aj v tlačenom návode, pokiaľ ide o nesprávne použitie stroja, čo je v rozpore so základnými požiadavkami na bezpečnosť a ochranu zdravia týkajúcimi sa princípov integrovanej bezpečnosti, ktoré sú uvedené v bode 1.1.2, a návodu na použitie, ktoré sú uvedené v bode 1.7.4 prílohy I k smernici 2006/42/ES.
                  
               
                     (7)
                  
                  
                     Po doručení oznámenia Fínska o prijatom ochrannom opatrení začala Komisia konzultáciu s dotknutými stranami s cieľom vypočuť si ich stanoviská. Komisia 23. decembra 2019 poslala list výrobcovi, distribútorovi a Fínskej agentúre pre bezpečnosť a chemické látky, na ktorý výrobca ani distribútor neodpovedali. Fínska agentúra pre bezpečnosť a chemické látky odpovedala 13. januára 2020 a uviedla, že spoločnosť Biltema Suomi Oy po prijatí rozhodnutia nenamietala proti rozhodnutiu Fínska ani proti jeho obsahu. Fínska agentúra pre bezpečnosť a chemické látky takisto uviedla, že o prípade nemá ďalšie aktuálne informácie.
                  
               
                     (8)
                  
                  
                     Vzhľadom na informácie poskytnuté Fínskom v súvislosti s ochranným opatrením, ktoré výrobca ani distribútor nepoprel, by sa malo dospieť k záveru, že dielenský žeriav na zdvíhanie motora, referenčné číslo modelu 15-371, nespĺňa uvedené základné požiadavky na bezpečnosť a ochranu zdravia stanovené v prílohe I k smernici 2006/42/ES a tieto nedostatky môžu ohroziť zdravie a bezpečnosť osôb.
                  
               
                     (9)
                  
                  
                     Ochranné opatrenie, ktoré prijalo Fínsko, treba teda považovať za opodstatnené,
                  
               PRIJALA TOTO ROZHODNUTIE:
         
            Článok 1
            Opatrenie prijaté Fínskom, ktorým sa zakazuje uvádzať na trh dielenský žeriav na zdvíhanie motora, referenčné číslo modelu 15-371, ktorý vyrába spoločnosť Biltema Nordic Services AB (Švédsko) a na fínsky trh distribuuje spoločnosť Biltema Suomi Oy (Fínsko), je opodstatnené.
         
         
            Článok 2
            Toto rozhodnutie je určené členským štátom.
         
         
            V Bruseli 14. decembra 2020
            
               
                  Za Komisiu
               
               Thierry BRETON
               
                  člen Komisie
               
            
         
         
            (1)  Ú. v. EÚ L 157, 9.6.2006, s. 24.